《听南岳六空上人弹琴》
明代·冒愈昌

我闻唐时颖师宋义海，千载琴心应有待。
开士于今岂后身，朱弦一曲鼓青春。
春空云漠漠，春思生寥廓。
于水见潇湘，于山见衡岳。
弹为山水音，仿佛闻仙乐。
仙乐冷冷行树中，慧鸟流音和晚风。
虚言世上知音少，君自心如半死桐。

作者简介：冒愈昌，字遗民，歙县人。生卒年均不详，约明神宗万历中前后在世。与马时良、仲良兄弟为诗友，常相唱和。逸有诗一卷，《四库总目》传于世。